# Carl Van Vechten

|  |
| --- |
| **Carl Van Vechten** |
|  Foto-autoportret iz 1939. godine |
| **Rođenje** | 17. jun, 1880.  Cedar Rapids, Iowa, SAD
 |
| **Smrt** | 21.12., 1964. New York, New York, SAD
 |
| **Profesija** | fotograf, pisac
 |

**Carl Van Vechten** (17.6. 1880. – 21.12. 1964.) bio je američki pisac i fotograf, patron Harlemske renesanse i egzekutor književnog dela Gertrude Stein.

Iako je bio oženjen, Van Vechten je bio gej, što je potvrđeno otvaranjem arhive u kojoj su čuvana njegova dokumenta 25 godina nakon njegove smrti.

## Biografija

Rođen je u Cedar Rapidsu u Iowi, a diplomirao je na Univerzitetu u Chicagu, 1903. godine, nakon čega se seli u New York. Najpre je angažovan kao pomoćni muzički kritičar za New York Times. Zbog svojih velikih interesovanja za operu, odlazi u Evropu 1907. godine. Dok je bio u Engleskoj venčao se sa svojom dugogodišnjom prijateljicom iz Cedar Rapidsa, Annom Snyder. U Ameriku se vraća 1909. i nastavlja da radi u New York Timesu. Postao je prvi kritičar modernog plesa. U to vreme u New Yorku su nastupale Isidora Duncan, Ana Pavlova i Loie Fuller. Njegov brak sa Annom Snyder okončan je 1912. godine, a on se oženio glumicom Faniom Mirinoff 1914.

Nekoliko njegovih knjiga eseja objavljene su u periodu između 1915. i 1920. Knopf objavljuje sedam njegovih romana u periodu od 1922. do 1930..

Van Vechtena su intereosvali crni pisci i umetnici; a poznavao je i promovisao mnoge glavne figure Harlemske renesanse, među kojima i Langston Hughesa, Richard Wrighta i Wallace Thurmana. Godine 1926. Van Vechten objavljuje roman *Nigger Heaven*.

Tokom 1930. Van Vechten počinje da se bavi fotografijom, poglavito portretima. Među mnogim poznatim ličnostima koje je fotografisao, nalaze se i: Gertrude Stein, Mahalia Jackson, W. Somerset Maugham, F. Scott Fitzgerald, Bessie Smith, Marc Chagall, Horst P. Horst, Georgia O'Keeffe, Gore Vidal, Sidney Lumet, Marlon Brando, Norman Mailer, Frida Kahlo, Christopher Isherwood, W. H. Auden, Evelyn Waugh, Adele Addison, Erskine Caldwell, Ella Fitzgerald, Alfred Stieglitz, Truman Capote, Billie Holiday, Lin Yutang i Cesar Romero.

Van Vechten je upoznao Gertrudu Stein u Parizu, 1913. Kasnije su nastavili sa dopisivanjem i ona ga je ovlastila da bude egzekutor njenog književnog dela. On je uspeo da objavi njena do tada neobjavljena dela.

Posle 1930-ih Van Vechten je malo pisao, ali ne nastavio da piše puno pisama.

Umro je 1964. godine u svojoj 84. godini u New Yorku.

Većina njegovih rukopisa se čuva u biblioteci Beinecke na Jejlskom univerzitetu. Biblioteka Kongresa čuva kolekciju od oko 1.400 njegovih fotografija.

## Važnija dela

* *Music After the Great War* (1915)
* *Music and Bad Manners* (1916)
* *Interpreters and Interpretations* (1917)
* *The Merry-Go-Round* (1918)
* *The Music of Spain* (1918)
* *In the Garret* (1919)
* *The Tiger in the House* (1920)
* *Lords of the Housetops* (1921)
* *Peter Whiffle* (1922)
* *The Blind Bow-Boy* (1923)
* *The Tattooed Countess* (1924)
* *Red* (1925)
* *Firecrackers* (1925)
* *Excavations* (1926)
* *Nigger Heaven* (1926)
* *Spider Boy* (1928)
* *Parties* (1930)
* *Feathers* (1930)
* *Sacred and Profane Memories* (1932)
* Hughes, Langston; Van Vechten, Carl; Bernard, Emily (Ed.) (2001) *Remember Me to Harlem : The Letters of Langston Hughes and Carl Van Vechten, 1925-1964*. New York: Knopf. ISBN 0-679-45113-7
* Van Vechten, Carl; & Kellner, Bruce (Ed.) (2003). *The Splendid Drunken Twenties: Selections from the Daybooks, 1922-1930*. Champaign: University of Illinois Press. ISBN 0-252-02848-1

## Knjige o Carl Van Vechtenu

* Kellner, Bruce (1968). *Carl Van Vechten and the Irreverent Decades*. Norman: University of Oklahoma Press. ISBN 0-8061-0808-8
* Kellner, Bruce (Ed.) (1980). *A Bibliography of the Work of Carl Van Vechten*. Westport: Greenwood Press. ISBN 0-313-20767-4
* Kellner, Bruce (Ed.) (1987). *Letters of Carl Van Vechten*. New Haven: Yale University Press. ISBN 0-300-03907-7
* Smalls, James (2006). *The Homoerotic Photography of Carl Van Vechten: Public Face, Private Thoughts*. Philadelphia: Temple University Press.[1] Arhivirano 2006-06-14 na Wayback Machine-u ISBN 1-59213-305-3

## Galerija fotografija

* Spisateljica Edna St. Vincent Millay, 1933.
* Baletan Bill Earl, 1948.
* Baletan Harald Horn, 1956.
* Spisateljica Willa Cather, 1936.
* Arhitekta Philip Johnson, 1933.
* Marlon Brando, 1948.
* Glumica Tallulah Bankhead, 1934.
* Jean Marais, 1949.
* James Baldwin, 1955.
* Koreograf i oskarovac Jerome Robbins, 1941.
* Ella Fitzgerald, 1940.
* Pisci Christopher Isherwood i W. H. Auden, 1939.
* Pisac Edward Albee, 1961.
* Gertrude Stein, 1935.
* Gore Vidal, 1948.
* Glumica Katharine Cornell, 1933.

## Vanjske veze

* Creative Americans: Portraits by Carl Van Vechten na sajtu Biblioteke Kongresa sa bazom fotografija Van Vechtena.
* Harlem Renaissance - Carl Van Vechten Arhivirano 2006-04-19 na Wayback Machine-u: Sajt sa bibliografijom knjiga i članaka Van Vechtena i o njemu.